**מה אנחנו רוצים לדעת על מחלות?**

 **⏴ במבט חדש לכיתה א**

**היקף יחידת הלימוד:** שיעור אחד

**עמודים:** 23 - 25

# מטרות

* התלמידים יכירו את המבנה של משפט שאלה.
* התלמידים יבינו מדוע חשוב לשאול שאלות.
* התלמידים יסבירו כיצד יוכלו לענות על שאלות.
* התלמידים ינסחו שאלות שמעניין אותם לדעת על מחלות.

# היערכות לשיעור

* להכין כרטיסי מילים: **מילת שאלה, מי, מה, מתי, מדוע, היכן, מהם**
* מומלץ לקרוא את **ההבהרות המתודיות** המתייחסות לנושאי הלימוד במדריך למורה, עמוד 86.

**מהלך השיעור - ראו בעמודים הבאים.**

# מהלך השיעור: מה אנחנו רוצים לדעת על מחלות?

| **מרכיבי מעגל הלמידה** | **פעילויות** |
| --- | --- |
| פתיחה | ביחידת לימוד זו תעשה חשיפה לנושא מחלות עונתיות בשילוב הבניה של המיומנות שאילת שאלות.קוראים את קטע הפתיחה שבעמוד 23.מקיימים דיון בכיתה בנושא מחלות חורף בעזרת השאלות שבתבנית שיח שבעמוד 23.השיח נועד להציף את הנושא מחלות עונתיות, הגורמים להן, אופן ההידבקות בהן והתנהגות בזמן מחלה. שואלים אילו מחלות עונתיות הם מכירים, האם חלו בהן או בני משפחתם ועוד.  |
| התנסות | המשימה **שואלים שאלות**, עמוד 24 עוסקת במיומנות שאילת שאלות. במהלך ההוראה חשוב לשתף את התלמידים בשלבי ההבניה של המיומנות באופן גלוי ומפורש. המשימה מתמקדת במילות שאלה בסיסיות: מה? מי? מתי? מדוע? היכן? מהם?. לפני ביצוע המשימה מוצע לבקש מהתלמידים לשאול שאלות שמעניינות אותם הקשורות במחלות עונתיות. מומלץ לאסוף את שאלותיהם, ולברר עמם באיזו דרך ניתן לענות עליהן (לשאול מבוגרים, לחפש מידע באינטרנט ועוד). . להעשרת מגוון השאלות חשוב לצייד את התלמידים במילות שאלה. המשימות בהמשך הפרק לפעמים חולים בדרך כלל נותנות מענה לשאלות שהילדים שואלים. בתום פרק זה כדאי לחזור לשאלות שנשאלו בהתחלה כדי לבדוק אם ניתן להן מענה. מומלץ להמשיך ולתרגל מיומנות זו גם בהקשרים אחרים.מבצעים את המשימה **שואלים שאלות**, עמוד 24.* מומלץ להיכנס לאתר[**במבט מקוון**](https://mabatmekuvan.ramot.org/ramot-heb)(מנויים) לספר הדיגיטלי, עמוד 24 לפעילות **שואלים שאלות** הפעילות היא גרסה דיגיטלית של הפעילות באותו העמוד בספר בגרסת נייר.
 |
| המשגה | קוראים את קטע המידע **כיצד מנסחים שאלות?** שבעמוד 25.קטע המידע מציג את האסטרטגיה של שאילת שאלות. חשוב לשוחח עם התלמידים על החשיבות של מילות השאלה ועל משמעותן (לדוגמה: איזה מידע אפשר להפיק באמצעות שימוש בכל אחת ממילות השאלה. מילת השאלה היכן מוסרת מידע על מיקום וכדומה).כמו כן חשוב לדון בחשיבות של שאילת שאלות: השאלה מכוונת אותנו לדעת דברים חדשים שאנחנו לא יודעים, יוצרת סקרנות, מובילה לתשובות על מה שמעניין אותנו ועוד.  |
| יישום | מחברים שאלות על מחלות עם מילות השאלה שלמדנו: **מי, מה, מתי, מדוע, היכן, מהם** |
| סיכוםורפלקציה | דנים בחשיבות המיומנות ותרומתה לתהליך הלמידה באמצעות שאלות השיח שבעמוד 24.**שימו לב!** השאלות שבתבנית השיח שבעמוד זה יכולות לשמש לברור הידע המוקדם של הילדים והן יכולות לשמש גם **לסיכום נושא**. |